rejauldu/bengali-wikipedia huggingface dataset:
শাহাদাত হোসেন চৌধুরী (এএফডব্লিউসি, পিএসসি, টিই) বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল যিনিবাংলাদেশ নির্বাচন কমিশনের একজন কমিশনার হিসেবে দায়িত্ব পালন করেন।   প্রারম্ভিক জীবন শাহাদাত হোসেন ১৯৫৯ সালে নোয়াখালী জেলার কোম্পানীগঞ্জ উপজেলায় জন্মগ্রহণ করেন। তার পিতার নাম আলী ইমাম চৌধুরী এবং মাতার নাম ফেরদৌস আরা বেগম। এই দম্পতির পাঁচ সন্তানের মধ্যে শাহাদাত দ্বিতীয়।http://www.ecs.gov.bd/bec/public/files/1/ECFour_Ban.pdf ১৯৭৪ সালে বসুরহাট সরকারি এএইচসি উচ্চ বিদ্যালয় থেকে প্রথম বিভাগে মাধ্যমিক এবং ১৯৭৬ সালে চট্টগ্রাম কলেজ থেকে উচ্চ মাধ্যমিক পাশ করেন। পরবর্তীতে চট্টগ্রাম বিশ্ববিদ্যালয় থেকে স্নাতক ডিগ্রী অর্জন করেন।  কর্মজীবন শাহাদাত হোসেন ১৯৮০ সালে বাংলাদেশ সেনাবাহিনীতে যোগদান করেন। ১৯৮২ সালে তিনি বাংলাদেশ সেনাবাহিনীতে সিগন্যাল কোরে কমিশন লাভ করেন। তৎকালীন বিডিআরের চট্টগ্রাম ও দিনাজপুরের সেক্টর কমান্ডার হিসেবে দায়িত্ব পালন করেন। কর্মরত অবস্থায় তিনি লাইবেরিয়া ও সিয়েরা লিওনে জাতিসংঘের শান্তিরক্ষী মিশনে অংশগ্রহণ করেন। তিনি ভারতের সামরিক টেলিযোগাযোগ প্রকৌশল কলেজ থেকে প্রকৌশলী ডিগ্রী লাভ করেন। পরবর্তীতে ডিফেন্স সার্ভিসেস কম্যান্ড অ্যান্ড স্টাফ কলেজ থেকে পিএসসি এবং জাতীয় প্রতিরক্ষা কলেজ থেকে এএফডব্লিউসি ডিগ্রী লাভ করেন।  ২০০৭ থেকে ২০১০ সালের জুন পর্যন্ত তিনি বাংলাদেশ সরকারের ছবিসহ ভোটার তালিকা হালনাগাদ ও জাতীয় পরিচয়পত্র প্রণয়ন প্রকল্পে জাতীয় প্রকল্প পরিচালক হিসেবে দায়িত্ব পালন করেন। ২০১০ সালের জুনে তিনি সেনাবাহিনী থেকে অবসরগ্রহণ করেন। অবসরগ্রহণের পর কিছুকাল জাতিসংঘ উন্নয়ন কর্মসূচীর অধীন আফগানিস্তানে কাজ করেন। ২০০৮ সালে নেপালের সাধারণ নির্বাচনে আন্তর্জাতিক পর্যবেক্ষক ও ২০১১ সালে আফগানিস্তানের সাধারণ নির্বাচনে পর্যবেক্ষকের ভূমিকা পালন করেন।  ২০১৭ সালের ১৫ ফেব্রুয়ারিতে শাহাদাত হোসেন, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।  ব্যক্তিগত জীবন ব্যক্তিগত জীবনে শাহাদাত হোসেন, সারওয়াত চৌধুরীর সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।  তথ্যসূত্র  বিষয়শ্রেণী:১৯৫৯-এ জন্ম বিষয়শ্রেণী:বাংলাদেশের নির্বাচন কমিশনার বিষয়শ্রেণী:নোয়াখালী জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর ব্রিগেডিয়ার বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম কলেজের প্রাক্তন শিক্ষার্থী
চতুর্বিংশতিমূর্তি (, ) হল হিন্দু প্রতীকীবাদে বিষ্ণুর চব্বিশটি দিকের প্রতিনিধিত্ব। এই দিকগুলি পঞ্চরাত্র ঐতিহ্যের কেন্দ্রীয় নীতিগুলিকে উপস্থাপন করার জন্য বর্ণনা করা হয়েছে৷ বিষ্ণু সহস্রনামে প্রদর্শিত দেবতার হাজার হাজার নামের মধ্যে এগুলিকে সবচেয়ে উল্লেখযোগ্য বলে মনে করা হয়। দেবতার এই দিকগুলির নামগুলি অনুগামীরা প্রতিদিনের প্রার্থনায় রীতিমত জপ করে।  সাহিত্য বিষ্ণুর চব্বিশটি রূপ মহাভারতে কল্পনা করা হয়েছে বলে মনে হয়। অগ্নিপুরাণ, অপরাজিতাপশ্চাত ও রুপমণ্ডনে তাঁর রূপের কথা সর্বপ্রথম উল্লেখ করা হয়েছে। এগুলি ভাগবতপুরাণ এবং বিষ্ণুপুরাণেও উল্লেখ করা হয়েছে।  ব্যবহার  আচমনম্ হল একটি আচার যেখানে এই নামগুলি একই সাথে শরীরের অসংখ্য অংশ স্পর্শ করার সময় ব্যবহার করা হয় তাদের শুদ্ধ করার জন্য।  নামগুলি ভক্তি ঐতিহ্যের গুরুত্বপূর্ণ অংশ, পুরন্দর দাসের মতো সাধুরা তাদের প্রশংসায় অনেক ভক্তিমূলক গান গেয়েছেন। মূর্তিশিল্প চতুর্বিংশতিমূর্তি সকলকে বিষ্ণুর চারটি বৈশিষ্ট্য স্থির ও ধারণ করা হিসাবে উপস্থাপিত করা হয়েছে: সুদর্শন চক্র (চাকতি), পাঞ্চজন্য (শঙ্খ), কৌমোদকী (গদা), এবং পদ্ম (পদ্ম ফুল)। দেবতার বিভিন্ন দৃশ্যমান রূপের প্রতীক, এই মূর্তির মধ্যে পার্থক্য হল তার চার হাতে ধরে রাখা প্রতীকগুলির ক্রম। সমস্ত রূপই কিরীটমুকুট, বিষ্ণুর মুকুট এবং দেবতার ঐতিহ্যবাহী অলঙ্কার পরিধান করে। তারা পদ্মাসনের ভিত্তির উপর দাঁড়িয়ে আছে। গোপীনাথ রাও-এর মতে, প্রতিটি রূপের চারটি হাতের মধ্যে চারটি বৈশিষ্ট্যের বন্টন বৃত্তাকার পদ্ধতিতে পর্যবেক্ষণ করা হয়, উপরের ডান হাত থেকে উপরের বাম হাতে এবং তারপরে নীচের বাম হাত থেকে নীচের ডান হাত পর্যন্ত।  রূপমন্দন চতুর্বিংশতিমূর্তির নিম্নলিখিত বর্ণনা প্রদান করে:  +নামবর্ণচিহ্ন বা বৈশিষ্ট্যঅঙ্গ বা আদিকারণসঙ্গীকেশবসুবর্ণশঙ্খ, চক্র, গদা, পদ্মআকাশ (মহাকাশ)শ্রীনারায়ণসাদাপদ্ম, গদা, চক্র, শঙ্খবায়ুলক্ষ্মীমাধবকালোচক্র, শঙ্খ, পদ্ম, গদাঅগ্নি কমলাগোবিন্দস্ফটিকগদা, পদ্ম, শঙ্খ, চক্রঅপ্ (জল)পদ্মাবিষ্ণুহলুদপদ্ম, শঙ্খ, চক্র, গদাপৃথ্বী (পৃথিবী)পদ্মিনীমধুসূদনলালশঙ্খ, পদ্ম, গদা, চক্রশব্দকমলালয়াত্রিবিক্রমলাল (আগুন)গদা, চক্র, শঙ্খ, পদ্মস্পর্শরমাবামনলাল (ভোর)চক্র, গদা, পদ্ম, শঙ্খরূপ (দৃষ্টি)বৃষাকপিশ্রীধরসাদাচক্র, গদা, শঙ্খ, পদ্মরস (স্বাদ)ধন্যাহৃষিকেশসাদা (বাজ)চক্র, পদ্ম, শঙ্খ, পদ্মগন্ধবৃদ্ধিপদ্মনাভকালোপদ্ম, চক্র, গদা, শঙ্খবাক (বাক্শক্তি)যজ্ঞা দামোদরলালশঙ্খ, গদা, চক্র, পদ্মপাণি (হাত)ইন্দিরাসংকর্ষণলালশঙ্খ, পদ্ম, চক্র, গদাপাদ (পা)হিরণ্যাবাসুদেবসাদাশঙ্খ, চক্র, পদ্ম, গদাপায়ু (মলদ্বার)হরণীপ্রদ্যুম্নসুবর্ণ শঙ্খ, গদা, পদ্ম, চক্রউপস্থ (জননাঙ্গ)সত্যাঅনিরুদ্ধকালোগদা, শঙ্খ, পদ্ম, চক্রশ্রোত (কান)নিত্যাপুরুষোত্তমস্ফটিকপদ্ম, শঙ্খ, গদা, চক্রত্বকনন্দাঅধোক্ষজকালোগদা, শঙ্খ, চক্র, পদ্মনেত্র (চোখ)ত্রেয়ানরসিংহসুবর্ণ পদ্ম, গদা, শঙ্খ, চক্রজিহ্বা সুখাঅচ্যুতহলুদপদ্ম, চক্র, শঙ্খ, গদাঘ্রাণ (নাক)সুগন্ধাজনার্দনলালচক্র, শঙ্খ, গদা, পদ্মমানস (মন)সুন্দরীউপেন্দ্রকালোগদা, চক্র, পদ্ম, শঙ্খবুদ্ধি বিদ্যাহরিহলুদচক্র, পদ্ম, গদা, শঙ্খঅহঙ্কারসুশীলাকৃষ্ণকালোগদা, পদ্ম, চক্র, শঙ্খচিত্ত (চেতনা)সুলক্ষণা  আরও দেখুন  পঞ্চবিংশতিমূর্তি  চতুর্ভুজা  চতুর্ব্যূহ  দশাবতার  তথ্যসূত্র  বিষয়শ্রেণী:বিষ্ণুর উপাধি ও নাম বিষয়শ্রেণী:হিন্দু মূর্তিবিদ্যা বিষয়শ্রেণী:বিষ্ণুর রূপ
নাদিম আহমেদ (জন্ম: ২৮ সেপ্টেম্বর, ১৯৮৭) পাকিস্তানে জন্মগ্রহণ করলেও হংকংয়ের পক্ষে ক্রিকেট খেলছেন। হংকং জাতীয় ক্রিকেট দলের পক্ষে ২০০৪ সালে তার একদিনের আন্তর্জাতিকে অভিষেক ঘটে। পাকিস্তান ক্রিকেট দলের বিপক্ষে অনুষ্ঠিত খেলায় বল হাতে তিনি ১০ ওভার বোলিং করেন ও ১ উইকেট দখল করেন। তবে ব্যাট হাতে তিনি তেমন সফলকাম হননি।Hong Kong v Pakistan, 2004 Asia Cup, Scorecard, Cricinfo, Retrieved on 22 January 2008  ২০০৫ সালে অনুষ্ঠিত আইসিসি আন্তঃমহাদেশীয় কাপের প্রথম-শ্রেণীর দুই খেলায় অংশ নেন। এতে তিনি সর্বমোট তিন উইকেট লাভ করেন।Hong Kong bowling averages, ICC Intercontinental Cup 2005, CricketArchive, Retrieved on 22 January 2008   তথ্যসূত্র    আরও দেখুন   জেমস অ্যাটকিনসন  হংকং জাতীয় ক্রিকেট দল  ২০১৪ আইসিসি বিশ্ব টুয়েন্টি২০   বহিঃসংযোগ  Cricinfo Profile  বিষয়শ্রেণী:হংকংয়ের ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:হংকংয়ের একদিনের আন্তর্জাতিক ক্রিকেটার বিষয়শ্রেণী:হংকংয়ের টুয়েন্টি২০ আন্তর্জাতিক ক্রিকেটার বিষয়শ্রেণী:পাকিস্তানি বংশোদ্ভূত হংকংয়ের ব্যক্তি বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:মুলতান থেকে আগত ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার
ত্রিত্ব ও নিগূঢ় সমবেদনা () জার্মান চিত্রকর হ্যান্স বলডাংয়ের ওক কাঠের ক্যানভাসে অঙ্কিত তৈলচিত্র। চিত্রটি ১৫১২ সালে অঙ্কিত হয়েছিল। চিত্রে ত্রিত্বের সাথে মাতা মেরি ও সাধু জনের মত খৃস্ট ধর্মের দুই পবিত্র চরিত্র এবং মর্তের একদল মানব অঙ্কিত হয়েছে। তৈলচিত্রটি বর্তমানে লন্ডনের ন্যাশনাল গ্যালারিতে সংরক্ষিত।   চিত্রের বর্ণনা  চিত্রে ত্রিত্বের দুই সারত্ব পিতা ঈশ্বর তাঁর পুত্র যিশুকে সমর্থন করছেন। তাদের উপরে একটি উড়ন্ত ঘুঘু দিয়ে তৃতীয় সারত্ব পবিত্র আত্মাকে উপস্থাপন করা হয়েছে। ত্রিত্বের সাথে ক্রন্দনরত অবস্থায় যিশুর মাতা মেরি ও শিষ্য সাধু জন যিশুকে সমর্থন দিচ্ছেন। মাতা মেরি যিশুর ডান হাত এবং সাধু জন বাম হাত ধরে রেখেছেন। চতুর্দশ শতাব্দীর শেষভাগে এবং পঞ্চদশ শতাব্দীর সূচনাকালের চিত্রকর্মগুলিতে ক্রুশবিদ্ধ যিশুর সমর্থনে পিতা ইশ্বরের অন্তর্ভূক্তি, সেসময়ের চিত্রকর ও পৃষ্ঠপোষকদের মাঝে জনপ্রিয় ছিল; সেসময়ে চিত্রকর্মে ইশ্বর উপস্থাপন না থাকা, চিত্রকলার ইতিহাসে বিরল।  বাইবেলের চরিত্রগুলির নিচে একদল ছোট আকৃতির ব্যক্তি দাঁড়িয়ে আছে। শিল্প ঐতিহাসিকরা ধারণা করেন এই ক্ষুদ্রাকৃতির লোকগুলি চিত্র পৃষ্টপোষকদের পরিবারের সদস্য। চিত্রের নীচে দুইকোণে উপস্থিত 'কোট অব আর্মস' দেখে ধারণা করা হয়, এরা সম্ভবত বেশল্ড এবং রথচাইল্ড পরিবার। ধর্মীয় ব্যক্তিত্ব ও সাধারণ মানুষের পার্থক্যে বোঝানোর জন্য মধ্যযুগের চিত্রসমূহে প্রায়ই পবিত্র ব্যক্তিত্বদের তুলনায় চিত্রের অর্থায়নকারী বা দাতাদের অনেক ছোট দেখানো হতো। এই চিত্রে ঐশ্বরিক চরিত্র ও মর্তের মানবদের 'পার্থক্য' উপস্থাপনে হ্যান্স বলডাং ব্যতিক্রম করেননি।   অবস্থান  চিত্রটি ১৮৯৪ সালে লন্ডনের ন্যাশনাল গ্যালারি কর্তৃক অধিকৃত হয়। চিত্রটি অদ্যাবধি সেখানে সংরক্ষিত এবং প্রদর্শিত হচ্ছে। গ্যালারির ভাষ্য অনুযায়ী "বলডাং-এর চিত্রকর্মটি শোকসন্তপ্তদের মানবিক আবেগের উপর জোর দিয়ে আমাদের কাল্পনিক অংশগ্রহণের আহ্বান জানিয়েছে, এবং এমনকি ঈশ্বরকেও একজন শোকার্ত পিতা হিসেবে উপস্থাপন করেছে।"   তথ্যসূত্র    সূত্র      বিষয়শ্রেণী:১৫১২-এর চিত্রকর্ম বিষয়শ্রেণী:যিশু
মাহবুব আহমেদ বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি যুব ও ক্রীড়া মন্ত্রণালয়ের সচিব, বাণিজ্য মন্ত্রণালয়ের সচিব ও সিনিয়র সচিব এবং অর্থ বিভাগের সিনিয়র সচিব ছিলেন। তিনি এশিয়ান ডেভেলপমেন্ট ব্যাংকের বিকল্প নির্বাহী পরিচালক হিসেবেও দায়িত্ব পালন করেন।  প্রাথমিক জীবন মাহবুবের জন্ম মানিকগঞ্জ জেলায়। তিনি ঢাকা বিশ্ববিদ্যালয়ের অর্থনীতি বিভাগ থেকে বিএসএস (সম্মান) এবং এমএসএস ডিগ্রি অর্জন করেন। এছাড়া দেশে ও বিদেশে তিনি বিভিন্ন প্রশিক্ষণ লাভ করেছেন।  কর্মজীবন মাহবুব আহমেদ বিসিএস ১৯৮২ নিয়মিত ব্যাচের একজন কর্মকর্তা। তিনি ১৯৮৩ সালে সহকারী কর কমিশনার হিসেবে কর্মজীবন শুরু করেন। কর্মজীবনের বিভিন্ন পর্যায়ে তিনি বাংলাদেশ শিল্প ব্যাংক, বেসিক ব্যাংক, জীবন বীমা কর্পোরেশন, ইলেকট্রিসিটি জেনারেশন কোম্পানি অব বাংলাদেশ এবং হাইসাওয়া-তে পরিচালক ছিলেন। তিনি বিজনেস প্রমোশন কাউন্সিলের চেয়ারম্যান হিসেবেও কাজ করেছেন। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি যুব ও ক্রীড়া মন্ত্রণালয়ের সচিব, বাণিজ্য মন্ত্রণালয়ের সচিব ও সিনিয়র সচিব এবং অর্থ মন্ত্রণালয়ের অর্থ বিভাগের সিনিয়র সচিব ছিলেন। তিনি এশিয়ান ডেভেলপমেন্ট ব্যাংকের বিকল্প নির্বাহী পরিচালক এবং বাংলাদেশ ব্যাংকের পরিচালক হিসেবেও দায়িত্ব পালন করেন।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:মানিকগঞ্জ জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
মুয়াবিয়া সিয়াসনে (আরবি: معاوية سياسني) একজন সিরীয় ব্যক্তি, যিনি সিরীয় গৃহযুদ্ধের সূচনা ঘটানোর ঘটনায় গুরুত্বপূর্ণ ভূমিকা রাখার জন্য পরিচিত। ২০১১ সালের মার্চ মাসে ১৪ বছর বয়সে, সিয়াসনে ও তার বন্ধুরা  মিলে দারা শহরের একটি স্কুলের দেয়ালে সরকারবিরোধী গ্রাফিতি আঁকে। এই প্রতিবাদমূলক কর্মকাণ্ডকে প্রেসিডেন্ট বাশার আল-আসাদ'র শাসনের বিরুদ্ধে সিরীয় বিপ্লবের সূচনা হিসেবে দেখা হয়, যা শেষ পর্যন্ত এক বিধ্বংসী গৃহযুদ্ধে রূপ নেয়।   প্রেক্ষাপট  মুয়াবিয়া সিয়াসনে সিরিয়ার দক্ষিণাঞ্চলীয় শহর দারায় জন্মগ্রহণ ও বেড়ে ওঠেন। শহরটি পরে "সিরীয় বিপ্লবের আঁতুড়ঘর" হিসেবে পরিচিতি পায়। তিনি একটি রক্ষণশীল সুন্নি মুসলিম পরিবারে বড় হন, যেখানে বেকারত্ব ও যুব সমাজের জন্য সীমিত সুযোগ-সুবিধা ছিল নিত্যসঙ্গী। আসাদের স্বৈরশাসনের অধীনে এই কঠিন পরিবেশে বেড়ে ওঠা সিয়াসনে ও তার সম্প্রদায়কে আরও অসন্তুষ্ট করে তোলে, বিশেষত দারার নিরাপত্তা প্রধান আতেফ নাজিব'র আগমনের পর।  গ্রাফিতির ঘটনা  ২০১১ সালের ফেব্রুয়ারিতে আরব বসন্ত আন্দোলনের মিশর ও তিউনিসিয়ার বিক্ষোভ থেকে অনুপ্রাণিত হয়ে, সিয়াসনে ও তার বন্ধুরা দেয়ালে "এজাক এল দোর, ইয়া দাক্তার" ("এবার তোমার পালা, ডাক্তার") শব্দগুলো লিখে প্রতিবাদ জানান। বাক্যটি দিয়ে চক্ষু বিশেষজ্ঞ চিকিৎসক থেকে রাষ্ট্রপতি হওয়া আসাদকে ইঙ্গিত করেছিল। এই গ্রাফিতি আঁকার জেরেই আসাদ-সরকার সিয়াসনেহ সহ তার কিশোর বন্ধুদের গ্রেপ্তার করে ২৬ দিন আটকাবস্থায় ভয়ানক নির্যাতনের চালায়। সিয়াসনে পরবর্তীতে বলেন, "তারা আমাকে তারের বেত দিয়ে পেটায়, বরফ ঠান্ডা পানি ঢেলে দেয় এবং বহুবার ইলেকট্রিক শক দেয়।"   তাদের গ্রেফতার ও নির্যাতন দেখে দারায় ব্যাপক ক্ষোভ ছড়িয়ে পড়ে। সরকার এই বিক্ষোভ দমন করতে সহিংস পন্থা অবলম্বন করলে, এই অস্থিরতা সারা দেশে ছড়িয়ে পড়ে, যা সিরীয় বিপ্লবের সূচনা করে। পরবর্তীয় এই বিপ্লব একপর্যায়ে সিরিয়ার গৃহযুদ্ধে রূপ নেয়।    সিরীয় গৃহযুদ্ধে ভূমিকা  গ্রাফিতির ঘটনা সিরীয় বিপ্লবের প্রেরণা হিসেবে কাজ করে। গৃহযুদ্ধ চলাকালে সিয়াসনে ফ্রি সিরীয় আর্মি (এফএসএ)-তে যোগ দেন। ২০১৩ সালে তার অবসরপ্রাপ্ত স্থপতি প্রকৌশলী বাবা মসজিদে যাওয়ার সময় একটি রকেট হামলায় নিহত হন। এই ঘটনার পর সিয়াসনে অস্ত্র তুলে নেন। এই প্রসঙ্গে সিয়াসনেহ বলেছিলেন, "আমি আগে কখনো কাউকে গুলি করার কথা ভাবিনি, কিন্তু তিনি ছিলেন আমার সবকিছু, এবং আমি তার জন্য লড়াই করতে চেয়েছিলাম।"  উত্তরাধিকার  মুয়াবিয়া সিয়াসনের কর্মকাণ্ড আধুনিক সিরীয় ইতিহাসে প্রতিরোধের একটি প্রতীক এবং একটি গুরুত্বপূর্ণ মোড় হিসেবে বিবেচিত হয়। যুদ্ধের ভয়াবহতা সত্ত্বেও, সিয়াসনে ও তার বন্ধুরা আসাদ সরকারের বিরুদ্ধে লড়াইয়ে তাদের ভূমিকা নিয়ে গর্বিত। তিনি তার বিধ্বস্ত শৈশবের বাড়িতে তার বিধবা মা ও ভাইবোনদের সঙ্গে দারায় বসবাস করছেন।। সিয়াসনের গ্রাফিতি দিয়ে শুরু হওয়া সিরীয় বিপ্লব এবং পরবর্তী গৃহযুদ্ধ অবশেষে ২০২৪ সালে বাশার আল-আসাদের সরকারের পতন নিশ্চিত করে।  আরও দেখুন   সিরীয় গৃহযুদ্ধ  আরব বসন্ত  বাশার আল-আসাদ  সিরীয় বিপ্লব   সূত্র     বিষয়শ্রেণী:জীবিত ব্যক্তি বিষয়শ্রেণী:সিরীয় ব্যক্তি
এম. এ. জাহের ( – ২৭ আগস্ট ২০১৭) একজন বাংলাদেশি ভূতাত্ত্বিক ছিলেন। তিনি ব্রাহ্মণবাড়িয়া জেলার বাঞ্ছারামপুর উপজেলার মানিকপুর গ্রামে জন্ম গ্রহণ করেন। বাংলাদেশ ভূতাত্ত্বিক জরিপ অধিদপ্তরের মহাপরিচালক ছিলেন।  তিনি জাহেরাইট আবিষ্কার করেছেন। থাম্ব|জাহেরাইট   জীবনী  এম. এ. জাহের ১৯৬৯ সালে মিশিগান প্রযুক্তি বিশ্ববিদ্যালয়ে পড়াকালীন সময়ে তার স্নাতকোত্তর গবেষণাপত্রে পাকিস্তানের পাঞ্জাব প্রদেশের সল্ট রেঞ্জে সন্ধান পাওয়া এক নতুন খনিজ পদার্থের নাম উল্লেখ করেছিলেন। ১৯৭৭ সালে খনিজ পদার্থটির নাম তার নামানুসারে জাহেরাইট রাখে আন্তর্জাতিক খনিজ সংঘ। তিনি বাংলাদেশ ভূতাত্ত্বিক জরিপ অধিদপ্তরের মহাপরিচালক ছিলেন। এছাড়া, তিনি ঢাকা বিশ্ববিদ্যালয়ে শিক্ষকতা করেছেন। তিনি মুক্তিযুদ্ধের সময় মুক্তিযোদ্ধাদের প্রযুক্তিগত ও কৌশলগত সহায়তা প্রদান করেছিলেন।  এম. এ. জাহের ২০১৭ সালের ২৭ আগস্ট ৮৫ বছর বয়সে মৃত্যুবরণ করেন।   নির্বাচিত প্রকাশনা   জাহের, এম. এ. (১৯৬৩) পিট ডিপোজিট অব কোলা মৌজা, খুলনা, ইস্ট পাকিস্তান  আহমেদ, ডব্লিউ. এবং জাহের, এম. এ (১৯৬৫)। পাহাড়পুর গন্ডোয়ানা কোলফিল্ড অ্যান্ড সাবসারফেস জিওলজি অব রাজশাহী ডিভিশন, ইস্ট পাকিস্তান  জাহের, এম. এ. (১৯৬৯)। আ স্টাডি অব দ্য ক্লেজ অব দ্য সল্ট রেঞ্জ অ্যান্ড কালা-চিত্তা হিলজ, ওয়েস্ট পাকিস্তান  রহমান, এম. এম. এবং জাহের, এম. এ., (১৯৮০)। জামালগঞ্জ কোল - ইটস কোয়ান্টিটি, কোয়ালিটি অ্যান্ড মাইন্যাবিলিটি  জাহের, এম. এ. , এবং রহমান, আনিসুর, (১৯৮০)। প্রসপেক্টস অ্যান্ড ইনভেস্টিগেশন ফর মিনারেলস ইন দ্য নর্দার্ন পার্ট অব বাংলাদেশ, ইন পেট্রোলিয়াম অ্যান্ড মিনারেল রিসোর্সেস অব বাংলাদেশ  জাহের, এম. এ., আলম, এম. কে, আরিফুর রহমান, কিউ. এম. এবং চৌধুরী , এস. আই. (১৯৮৬)। সাবসারফেস জিওলজি অব দ্য লাইমস্টোন অব জয়পুরহাট এরিয়া, জয়পুরহাট ডিস্ট্রিক্ট, বাংলাদেশ   তথ্যসূত্র   বিষয়শ্রেণী:বাংলাদেশী শিক্ষায়তনিক বিষয়শ্রেণী:২০১৭-এ মৃত্যু বিষয়শ্রেণী:১৯৩০-এর দশকে জন্ম বিষয়শ্রেণী:বাংলাদেশী ভূতত্ত্ববিদ বিষয়শ্রেণী:মিশিগান প্রযুক্তি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক
thumb|upright=1.3|একটি খাদ্যের শ্রেণী নমুনার ডায়টোমেসাচ পৃথিবী ডায়টোমেসাচ (, DE), ডিয়েটোমাইট অথবা কিজেলগুর/কাইসেলগুর একটি প্রাকৃতিকভাবে তৈরি হয়, নরম, সিলিকনগঠিত পললভূমি শিলা যা সহজে সাদা বা হালকা ধূসর টুকরা টুকরা খন্ড অথবা গুঁড়া হিসেবে পাওয়া যায়। এটির একটি কণা ৩ মাইক্রোমিটার থেকে ১ মিমি থেকে কম আকারের পর্যন্ত হয়, কিন্তু সাধারণত ১০ থেকে ২০০ মাইক্রোমিটার পর্যন্ত হয়।  তথ্যসূত্র  বিষয়শ্রেণী:ডিনামাইট বিষয়শ্রেণী:সাঁতারের জলাশয় বিষয়শ্রেণী:পানি শোধন বিষয়শ্রেণী:মৃত্তিকা বিষয়শ্রেণী:পশুখাদ্য বিষয়শ্রেণী:টেকসই কৃষি
নিকোলাস গোনসালেস ইগলেসিয়াস (জন্ম ৩ জানুয়ারী ২০০২), কখনও কখনও শুধু নিকো নামে পরিচিত, একজন স্পেনীয় পেশাদার ফুটবল খেলোয়াড় যিনি লা লিগা ক্লাব বার্সেলোনার হয়ে একজন মধ্যমাঠের খেলোয়াড় হিসেবে খেলেন।   ক্লাব কর্মজীবন    বার্সেলোনা  নিকো গালিথিয়ার আ করুনিয়ায় জন্মগ্রহণ করেন এবং সাত বছর বয়সে স্থানীয় মোনতানিয়েরোসের সাথে তার কর্মজীবন শুরু করেন। ডিসেম্বর ২০১২ সালে তিনি বার্সেলোনায় চলে যেতে সম্মত হন, যা পরবর্তী জুলাই থেকে কার্যকর হয়।  ১৯ মে ২০১৯-এ মাত্র ১৭ বছর বয়সে নিকো রিজার্ভের জন্য সেগুন্ডা ডিভিসিয়ন বি-তে কাস্তিলনের বিপক্ষে ২–১ গোলে হারার ম্যাচে তার উর্ধ্বতন অভিষেক করেন, যেখানে তিনি কিক সাভেরিওর বিকল্প হিসেবে মাঠে প্রবেশ করেন। ২০২১–২২ মৌসুমে নভেম্বর ২০২০ থেকে নিয়মিতভাবে বি-টিমের হয়ে খেলা শুরু করার আগে তিনি প্রাথমিকভাবে জুভেনিল এ-এর সদস্য ছিলেন।  ১২ মে ২০২১-এ নিকো €৫০০ মিলিয়ন বাইআউট ধারায় ২০২৪ সাল পর্যন্ত তার চুক্তি পুনর্নবীকরণ করেন। প্রাক-মৌসুমে প্রধান দলে থাকার পর তিনি তার প্রথম দল এবং লা লিগায় ১৫ আগস্টে আত্মপ্রকাশ করেন, ২০২১–২২ লা লিগা মৌসুমের উদ্বোধনী খেলায় রিয়াল সোসিয়েদাদের বিরুদ্ধে ৪–২ জয়ের ম্যাচে সের্হিও বুস্কেৎস্ এর প্রতিস্থাপন হিসেবে মাঠে প্রবেশ করেন।  ১২ ডিসেম্বর ২০২১-এ ওসাসুনার বিপক্ষে ২–২ ড্রয়ের ম্যাচে নিকো তার প্রথম পেশাদার গোলটি করেন।   ভালেনসিয়া ঋণ  ১৩ আগস্ট ২০২২-এ নিকো ২০২৬ সাল পর্যন্ত তার চুক্তি পুনর্নবীকরণ করেন এবং পরে ভালেনসিয়ার সাথে একটি মৌসুম-দীর্ঘ ঋণের চুক্তি স্বাক্ষর করেন।   ব্যক্তিগত জীবন   নিকো প্রাক্তন স্পেনীয় ফুটবল খেলোয়াড় এবং দেপোর্তিভো লা কোরুনিয়া কিংবদন্তি ফ্রাঁ গোনসালেসের ছেলে এবং হোসে রামনের ভাগ্নে।   কর্মজীবন পরিসংখ্যান    ক্লাব   +ক্লাব, মৌসুম ও প্রতিযোগিতা দ্বারা ম্যাচ এবং গোলক্লাবমৌসুমলিগকাপমহাদেশীয়অন্যান্যমোটবিভাগম্যাচগোলম্যাচগোলম্যাচগোলম্যাচগোলম্যাচগোলবার্সেলোনা বি২০১৮–১৯সেগুন্ডা বিভাগ বি১০–––১০২০১৯–২০সেগুন্ডা বিভাগ বি০০––০০০০২০২০–২১সেগুন্ডা বিভাগ বি২৩দ্বিতীয় পর্যায়ে পাঁচটি ম্যাচ উপস্থিতি সহ০––১০২৪০২০২১–২২প্রিমেরা বিভাগ আরএফইএফ২০––০০২০মোট২৬০––১০২৭০বার্সেলোনা২০২১–২২লা লিগা২৭২২০৭০১০৩৭২ভালেনসিয়া (ঋণ)২০২২–২৩লা লিগা২৬১০০–০০২৬১কর্মজীবন মোট৭৯৩২০৭০২০৯০৩   টীকা  তথ্যসূত্র  বহিঃসংযোগ  বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইংল্যান্ডে স্পেনীয় প্রবাসী ক্রীড়াবিদ বিষয়শ্রেণী:আ কোরুনিয়ার ফুটবলার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্ণয়ের জন্য যথেষ্ট তথ্য নেই বা যাচাইয়ের জন্য কোন তথ্যসূত্রও নেই।  মাসুম-আল-হাসান (আলাপ) ০৯:২১, ১০ জুলাই ২০২৩ (ইউটিসি) বাবুনগর উচ্চ বিদ্যালয়   – (অপসারণের প্রস্তাবনা দেখুনলগ দেখুন) () WP:NSCHOOL অনুযায়ী  উল্লেখযোগ্য শিক্ষাপ্রতিষ্ঠান নয়। নিবন্ধে যথেষ্ট তথ্য নেই। অর্ঘ্য বড়ুয়া (আলাপ) ১৩:৫৮, ২ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এএফসি–ওএফসি চ্যালেঞ্জ কাপ হল এএফসি ও ওএফসি কর্তৃক যৌথভাবে পরিচালিত একটি ফুটবল কাপ যা মূলত দুই মহাদেশের মহাদেশীয় চ্যাম্পিয়নদের মধ্যে অনুষ্ঠিত হত। ওশেনিয়ার ওএফসি নেশন্স কাপ ও এশিয়ার এএফসি এশিয়ান কাপ বা এশিয়ান গেমস প্রতিযোগিতার চ্যাম্পিয়নদের মধ্যে এই কাপ অনুষ্ঠিত হত।  প্রথম আসরে (২০০১) জাপান অস্ট্রেলিয়াকে ৩–০ গোলে হারিয়ে কাপ জিতে নেয়।   ফলাফল ও পরিসংখ্যান   ফলাফল  বছর আয়োজক  বিজয়ীফলাফল  রানার্স-আপ২০০১ ৩–০২০০৩ ৩–০  সর্বাধিক সফল দল  দলবিজয়ীরানার্স-আপ ১ (২০০১) –১ (২০০৩) – –১ (২০০১) –১ (২০০৩)   কনফেডারেশন অনুযায়ী  কনফেডারেশন বিজয়ী রানার্স-আপ এএফসি২ (২০০১, ২০০৩) –ওএফসি –২ (২০০১, ২০০৩)  আসর   প্রথম আসর:২০০১  দলযোগ্যতা অর্জন পর্ব ২০০০ এএফসি এশিয়ান কাপ (চ্যাম্পিয়ন)২০০০ ওএফসি নেশন্স কাপ (চ্যাম্পিয়ন)   দ্বিতীয় আসর:২০০৩  দলযোগ্যতা অর্জন পর্ব ২০০২ এশিয়ান গেমস (চ্যাম্পিয়ন)২০০২ ওএফসি নেশন্স কাপ (চ্যাম্পিয়ন)  বিঃদ্রঃ:- এই ম্যাচটি আসলে দুই লেগ বিশিষ্ট হবার কথা ছিল যা অকল্যান্ড শহরে অনুষ্ঠিত হবার কথা ছিল। অকল্যান্ড লেগ ২৮ মার্চ ও তেহরান লেগ ৪ এপ্রিল হবার কথা ছিল। কিন্তু ইরাক যুদ্ধের কারণে পিছিয়ে যায় ও এক লেগ বিশিষ্ট ম্যাচ হয়।   আরও দেখুন   কনমেবল–উয়েফা কাপ অব চ্যাম্পিয়ন্স  তথ্যসূত্র    বহিঃসংযোগ   আরএসএসএসএফ  বিষয়শ্রেণী:জাতীয় দলের এএফসি প্রতিযোগিতা বিষয়শ্রেণী:ওএফসি প্রতিযোগিতা বিষয়শ্রেণী:জাতীয় ফুটবল সুপার কাপ
শাহজাহান চৌধুরী (), তিনি বাংলাদেশের একজন বিখ্যাত চলচ্চিত্র পরিচালক। তিনি ১৯৬৩ সাল থেকে মাত্র ১৭ বছর বয়সে সহকারী পরিচালক হিসেবে কাজ শুরু করেন। এছাড়াও তিনি চলচ্চিত্র ও নাটকের সংলাপ রচনা, নাটক নির্মাণ, গীত রচনা ও লেখালেখির সঙ্গে জড়িত রয়েছেন। তিনি বেশ কয়েকটি দর্শকনন্দিত চলচ্চিত্র নির্মাণ করেছেন। তিনি ১৯৬৩ সাল থেকে চলচ্চিত্রের সাথে জড়িয়ে আছেন, তৎকালীন পূর্ব পাকিস্তান আমলে পরিচালক কায়সার পাশা-এর সহকারী হিসেবে তার প্রথম কাজ উর্দু চলচ্চিত্রে নাম মালান (১৯৬৩)। তিনি ১৯৭৩ সালে কবি আবুল হাসান-এর গল্প অবলম্বনে পিঞ্জর ছবিটি পরিচালনা করেন, এটি মুক্তি পায় ১৯৭৬ সালে।  তার পরিচালিত সর্বশেষ চলচ্চিত্র রাবেয়া খাতুন-এর জনপ্রিয় (উপন্যাস) 'মধুমতি' অবলম্বনে একই শিরোনামে নির্মিত মধুমতি মুক্তি পায় ২০১১-এর পহেলা বৈশাখে।নববর্ষে রাবেয়া খাতুনের মধুমতি এবং নির্মানাধীন রয়েছে সরকারী অনুদানের চলচ্চিত্র আত্মদানসম্পাদনার টেবিলে আত্মদান   জীবনী  কর্ম জীবন  পরিচালিত চলচ্চিত্রসমূহ  সহকারী পরিচালক   মালান (১৯৬৫), পরিচালক- কায়সার পাশা।  আখেরী স্টেশন (১৯৬৬), পরিচাক- সুরুর বাবা বাংকভি।  নবাব সিরাজউদ্দৌলা (১৯৬৭), পরিচালক- খান আতাউর রহমান।  তুম মেরী হো (১৯৬৭)পরিচাক- সুরুর বাবা বাংকভি।  নতুন নামে ডাকো (১৯৬৯), পরিচালক - মমতাজ আলী।  ঘূর্ণিঝড় (১৯৭০), পরিচালক- আসাদ।  চৌধুরী বাড়ি (১৯৬৯)  বলাকা মন (১৯৬৯)  আনাড়ী (১৯৬৯)পরিচালক-মুস্তাফিজ।  শপথ নিলাম (১৯৭০)  অরুণোদয়ের অগ্নিসাক্ষী (১৯৭২), পরিচালক- সুভাষ দত্ত।  ডুমুরের ফুল (১৯৭৮), পরিচালক- সুভাষ দত্ত।  পরিচালক   পিঞ্জর (১৯৭৬)  শত্রু (১৯৭৮)  উত্তরের খেপ (২০০০)এটিএন বাংলায় সপ্তাহজুড়ে মুক্তিযুদ্ধের চলচ্চিত্র  এক খন্ড জমি (২০০৪)  মধুমতি (২০১১)  রক্তের অক্ষর  আত্মদান (২০১২)শেষ হলো 'আত্মদান'-এর শুটিং   পরিচালিত নাটকসমূহ    প্রতিপক্ষ  দীঘল গাঁয়ের কন্যা  ভালোবাসার মুকুর  শেষ বিকেলের মায়া  রুমালী অন এয়ার (টেলিফিল্ম)  অন্তহীন ভালোবাসা (টেলিফিল্ম)  নীল আকাশের নীল তারা   সম্মাননা   আন্তর্জাতিক চলচ্চিত্র উত্সবে অংশগ্রহণ   আন্তর্জাতিক সম্মাননা   জাতীয় চলচ্চিত্র পুরস্কার   আরও দেখুন  তথ্যসূত্র   বহিঃসংযোগ    - এ  বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র ব্যক্তিত্ব বিষয়শ্রেণী:বাংলাদেশী নাট্যকার বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী সাহিত্যিক বিষয়শ্রেণী:বাঙালি ঔপন্যাসিক বিষয়শ্রেণী:বাংলাদেশী গীতিকার বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি
বাংলাদেশের আর্থিক সেবাদানকারী কোম্পানিসমূহের তালিকা হল বাংলাদেশের কেন্দ্রীয় ব্যাংকের নিবন্ধিত ব্যাংক বহির্ভূত আর্থিক প্রতিষ্ঠানসমূহের একটি তালিকা। ব্যাংক বহির্ভূত আর্থিক প্রতিষ্ঠানসমূহেরও দেশের আর্থিক সেক্টরের আওতাভুক্ত। এসকল আর্থিক প্রতিষ্ঠান মুলত মেয়াদী আমানত গ্রহণ করে এবং সেখান থেকে বিভিন্ন মেয়াদে ঋণ প্রদান করে থাকে।  কোম্পানিসমূহ  অগ্রণী এসএমই ফাইন্যান্সিং কোম্পানি লিমিটেড  আইডিএলসি ফাইন্যান্স লিমিটেড  আইপিডিসি ফাইন্যান্স  ইউনাইটেড ফাইন্যান্স  ইউনিয়ন ক্যাপিটাল লিমিটেড  ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেড  ইন্ডাস্ট্রিয়াল অ্যান্ড ইনফ্রাস্ট্রাকচার ডেভেলপমেন্ট ফাইন্যান্স কোম্পানি লিমিটেড (আইআইডিএফসি)  ইনফ্রাস্ট্রাকচার ডেভেলপমেন্ট কোম্পানি লিমিটেড (ইডকল)  ইসলামিক ফাইন্যান্স অ্যান্ড ইনভেস্টমেন্ট লিমিটেড  উত্তরা ফাইন্যান্স অ্যান্ড ইনভেস্টমেন্টস লিমিটেড  এসএএস ফাইন্যান্স অ্যান্ড ইনভেস্টমেন্ট লিমিটেড  জিএসপি ফাইন্যান্স কোম্পানি (বাংলাদেশ) লিমিটেড (জিএসপিবি)  ডেল্টা ব্র্যাক হাউজিং ফাইন্যান্স কর্পোরেশন লিমিটেড  ন্যাশনাল ফাইন্যান্স লিমিটেড  ন্যাশনাল হাউজিং ফাইন্যান্স অ্যান্ড ইনভেস্টমেন্টস লিমিটেড  পিপলস লিজিং অ্যান্ড ফাইন্যান্সিয়াল সার্ভিসেস লিমিটেড  প্রাইম ফাইন্যান্স অ্যান্ড ইনভেস্টমেন্ট লিমিটেড  প্রিমিয়ার লিজিং অ্যান্ড ফাইন্যান্স লিমিটেড  ফারইস্ট ফাইন্যান্স অ্যান্ড ইনভেস্টমেন্ট লিমিটেড  ফার্স্ট লেজ ফাইন্যান্স অ্যান্ড ইনভেস্টমেন্ট লিমিটেড  ফিনিক্স ফাইন্যান্স অ্যান্ড ইনভেস্টমেন্টস লিমিটেড  বাংলাদেশ ইন্ডাস্ট্রিয়াল ফাইন্যান্স কোম্পানি লিমিটেড (বিআইএফসি)  বাংলাদেশ ইনফ্রাস্ট্রাকচার ফাইন্যান্স ফান্ড লিমিটেড  বাংলাদেশ ফাইন্যান্স অ্যান্ড ইনভেস্টমেন্ট কোং লি.  বাংলাদেশ হাউস বিল্ডিং ফাইনান্স কর্পোরেশন  বে লিজিং অ্যান্ড ইনভেস্টমেন্ট লিমিটেড  মিডাস ফাইন্যান্সিং লিমিটেড (এমএফএল)  মেরিডিয়ান ফাইন্যান্স অ্যান্ড ইনভেস্টমেন্ট লিমিটেড  রিলায়েন্স ফাইন্যান্স লিমিটেড  লঙ্কান অ্যালায়েন্স ফাইন্যান্স লিমিটেড  লঙ্কাবাংলা ফাইন্যান্স লিমিটেড  দি ইউনাইটেড আরব আমিরাত-বাংলাদেশ ইনভেস্টমেন্ট কোম্পানি লিমিটেড  সিভিসি ফাইন্যান্স লিমিটেড  সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচ্যারাল ইনভেস্টমেন্ট কোম্পানি লিমিটেড (সাবিনকো)  হজ্ব ফাইন্যান্স কোম্পানি লিমিটেড  তথ্যসূত্র    বিষয়শ্রেণী:বাংলাদেশের কোম্পানির তালিকা‎ বিষয়শ্রেণী:অর্থিক পরিষেবা প্রদানকারী সংগঠন
আলেস ডুর উফেনিং ডেন হাখ (; সাধারণত এডিও ডেন হাখ  নামে পরিচিত) হচ্ছে হাখ ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯০৫ সালের ১লা ফেব্রুয়ারি তারিখে প্রতিষ্ঠিত হয়েছে। এডিও ডেন হাখ তাদের সকল হোম ম্যাচ হাখের কার্স জিন্স স্টাডিওনে খেলে থাকে; যার ধারণক্ষমতা হচ্ছে ১৫,০০০। বর্তমানে এই ক্লাবের সভাপতির দায়িত্ব পালন করছেন বেন কনুপে। ওলন্দাজ রক্ষণভাগের খেলোয়াড় আরন মেইয়ার্স এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এজেড এপর্যন্ত ৭টি শিরোপা জয়লাভ করেছে; যার মধ্যে ২টি এরেডিভিজি শিরোপা, ৩টি ইরস্টে ডিভিজি শিরোপা, ২টি কেএনভিবি কাপ শিরোপা রয়েছে।   অর্জন   এরেডিভিজি  চ্যাম্পিয়ন (২): ১৯৪১–৪২, ১৯৪২–৪৩  ইরস্টে ডিভিজি  চ্যাম্পিয়ন (৩): ১৯৫৬–৫৭, ১৯৮৫–৮৬, ২০০২–০৩  কেএনভিবি কাপ  চ্যাম্পিয়ন (২): ১৯৬৭–৬৮, ১৯৭৪–৭৫  রানার-আপ (৬): ১৯৫৮–৫৯, ১৯৬২–৬৩, ১৯৬৩–৬৪, ১৯৬৫–৬৬, ১৯৭১–৭২, ১৯৮৬–৮৭   তথ্যসূত্র    বহিঃসংযোগ         বিষয়শ্রেণী:১৯০৫-এ নেদারল্যান্ডসে প্রতিষ্ঠিত বিষয়শ্রেণী:১৯০৫-এ প্রতিষ্ঠিত ফুটবল ক্লাব বিষয়শ্রেণী:নেদারল্যান্ডসের ফুটবল ক্লাব